José Antonio Labordeta

:*Iste articlo tracta sobre o cantautor, escritor y politico [[Aragón|aragonés]] *'José Antonio Labordeta**. Ta atros emplegos se veiga **Labordeta**.''


**José Antonio Labordeta Subías*' ([[Zaragoza]], [[10 de marzo]] de [[1935]] - † [[Zaragoza]], [[19 de setiembre]] de [[2010]]) estió un [[profesor]], [[cantautor]], [[escritor]] y [[politico]] [[Aragón|aragonés]].

Chirman d'o poeta [[Miguel Labordeta]], estió considerau un d'os prencipals exponents d'a canción d'autor espanyola. Encetó a suya carrera musical en [[1963]], destacando os suyos albuns *Cantar i callar* ([[1974]]), *Tiempo de espera* (Tiempo d'Aspera, [[1975]]) y *Las cuatro estaciones* (As cuatre estacions, [[1981]]).

Participó en o establimiento d'o semanario *Andalán*, ye autor de cuantos libros de poemas, una [[novela]] (*Cada cual que aprenda su juego*, [[1974]]) y unas recordanzas (*Con la voz a cuestas*, [[1982]]). Entre os suyos zaguers títols destaca *Aragón en a muchila* ([[1983]]), *Os amigos contatos* ([[1994]]), *Un país en a muchila* ([[1995]]) u *Banderas rotas* ([[2001]]). Enfiló y presentó o programa de [[Televisión Espanyola]] *Un país en la mochila*.

Miembro d'a [[Chunta Aragonesista]] (CHA) estió esleito deputau por [[Zaragoza]] en [[2000]] y [[2004]], estando o portavoz d'iste partiu aragonés en o [[Congreso d'os Deputaus]].

O [[Rolde de Estudios Aragoneses]] reeditó o disco *Cantar i callar* de [[1974]], encara inedito en CD, con a ocasión d'a publicación d'o libro colectivo *José Antonio Labordeta: creación, compromiso, memoria* (con mes de sixanta colaboracions d'a suya fegura y a suya trachectoria), presentato o [[26 de noviembre]] de [[2008]] en una fiesta feita en o *Teatro Principal* de [[Zaragoza]].

José Antonio Labordeta feneixió o [[19 de setiembre]] de [[2010]] de maitinada en o [[Hespital Universitario Miguel Servet de Zaragoza|Hespital Miguel Servet]] de [[Zaragoza]] a causa d'un [[cáncer de prostata]] que li diagnosticoron en l'anyo [[2006]].

== Biografia ==
José Antonio Labordeta Subías naixió o [[10 de marzo]] de [[1935]] en l'antigo palacio d'os [[Familia Lanuza|Lanuza]] en o numero 1 d'a carrera Buen Pastor, en o centro de [[Zaragoza]], a on que a suya familia rechentaba a escuela-internato [[Sant Tomás d'Aquino|Santo Tomás de Aquino]], a la que asistirían personalidaz como [[Jesús Moncada]]. Cuatreno fillo (d'entre siet chirmans) de Sara Subías y Miguel Labordeta, un catedratico de [[latín]] y militant d'[[Izquierda Republicana]] que, en prencipiar [[Guerra civil espanyola|a guerra]] a [[1936|l'anyo siguient]], fue preso por [[Ateismo|ateu]], [[Comunismo|comunista]] y [[Francmasoneria|masón]] y, en rematar ista, se le retiró a [[catedra]].

===Infancia===
Por miedo a mas represalias, a familia escolarizó o choven José Antonio en o [[Colechio Alemán de Zaragoza]] dica que zarró en [[1943]], anyo en que l'[[Tercer Reich|Alemanya nazi]] prencipiaba a perder [[Segunda Guerra Mundial|a guerra]]. Alavez continó os [[estudio]]s en a escuela paterna, a on que fació o bachillerato chunto a futuras personalidaz como [[Emilio Gastón]] y, en rematar, prencipió a carrera de [[dreito]]; en [[1953]], mientres o tercer curso, su [[pai]] morió y Labordeta se'n pasó ta letras. A escuela familiar pasó a mans d'o suyo chirman [[poeta]], catorce anyos mayor que él, qui pasaría a exercer un rol paternal sobre o suyo chirmán chicot.

===Literatura===
En l'anyo [[1957]] le tocoron trenta mil [[peceta]]s en a lotería i se'n fue un mes entero a o [[Parador de Turismo]] de [[Sant Chuan d'a Penya]] a leyer-se l'[[Ulises (novela)|*Ulises*]] de [[James Joyce]]: influyiu por Miguel, fundó y dirichió a revista *Orejudín* ([[1958]]–[[1959|59]]) y publicó en a *Papageno* (1958–[[1960|60]]), con dos publicacions sutitas arredol d'a tertulia Niké y d'a Oficina Poetica Internacional. Finalment, se licenció en [[Filosofía]] en [[1960]] y se'n fue a treballar de lector de [[idioma castellano|castellano]] en [[Ais de Provença]], en os zaguers anyos d'a [[Cuatrena Republica Francesa|Cuatrena Republica]], a on daba clase a os [[pied-noir]]s: astí ascuitó por primera vegata os discos de [[Brassens]], [[Jacques Brel|Brel]] y [[Léo Ferré]] y escribió *Sonata ibérica*, un poemario influyiu por [[Antonio Machado|Machado]] que encara contina inedito.



===Amostranza===
Dos anyos dimpués se'n tornó ta Aragón y, en casar-se con Juana de Grandes o [[29 de setiembre]] de [[1963]], os dos se treladaron a [[Teruel]] ta treballar de [[mayestro]]s en una escuela laica establita por un amigo d'él: astí, ella exerceba de mayestra de [[Griego clasico|griego]] y él, d'[[historia]]. Entre os alumnos que tenió Labordeta mientres ista epoca feguran o president d'[[Endesa]] [[Manuel Pizarro]], o polemista [[Federico Jiménez Losantos|Jiménez Losantos]] u o polifacetico [[Joaquín Carbonell]]: chunto con iste zaguero y Cesáreo Hernández prencipió a cantar, con trenta y tres anyos, en [[1968|noviembre d'o 68]]. A suya primera aparición en publico estió en [[Belchit]] (o lugar d'a mai de [[Joan Manuel Serrat|Serrat]]). Mientres os ueito anyos d'estacha en Teruel naixioron as suyas primeras dos fillas, [[Ana Labordeta|Ana]] y Ángela; a tercera, Paula, naixió en tornar ta Zaragoza. En l'anyo [[1985]] demandó a excedencia y ya no tornó a exercer de mayestro.

===Musica===
Ixe mesmo anyo, dimpués de veyer un anuncio en [[prensa]], ninvió unas cintas a [[Madrit]] que se convirtioron en o suyo primer disco, *Andros, vol. II*, un [[EP]] de cuatre cancions editato por [[Edumsa]] que fue retirato a [[1969|l'anyo siguient]] por as autoridaz; se reeditó en [[1971]] como complemento de *Cantar y callar*, un d'os primers [[librodisco]]s d'a epoca. Dos anyos dimpués, o [[13 de noviembre]] de [[1973]] se celebró o *Primer Encuentro de la Música Popular en Aragón* en o Teatro Prencipal de Zaragoza con as actuacions de [[Boira]], [[La Bullonera]], [[Renaxer]], [[Pilar Garzón]], [[Tierra Húmeda]], [[Tomàs Bosque]] (d'[[Francha d'Aragón|a Francha]]) y o mesmo Labordeta, que alavez ya yera a cabeza visible d'a emerchent «[[canción popular aragonesa]]». A [[1974|l'anyo siguient]], [[Edigsa]] le publicó o suyo primer disco de luega durata, *Cantar i callar* (*sic*), que contaba con notas preliminars (en [[idioma valenciano|valenciano]]) d'[[Ovidi Montllor]].

En [[1975]] publicó *Tiempo de espera*, que incluye a suya canción mas conoixita, *Canto a la libertad*, escrita en o suyo retiro de [[Villanuga]]: ya en democracia, a suya canción fue proposata por o [[Partido Aragonés]] como himno oficial d'Aragó, pero o [[Partido Socialista Obrero Español|PSOE]] y o [[Partido Comunista de España|PCE]] votoron en contra. Se retiró parcialment de l'oficio de cantautor, con un concierto en a [[Plaza d'o Pilar]] o [[4 d'octubre]] de [[1991]], encara que dimpués ha feito conciertos puntualment, en solitario u chunto con Carbonell y [[Eduardo Paz]] en o espectaclo *Cantautores aragoneses*, que les tornó a achuntar en un concierto historico retransmeso por [[Aragón Televisión|Aragón TV]] l'[[11 d'octubre]] de [[2006]] que, en rematando, han feito chiras por ciudaz como [[Fraga (Uesca)|Fraga]] y [[Uesca]] (en o festival *Periferias*).

===Politica===
Co-fundador d'a revista *Andalán*, d'o [[Partido Socialista Aragonés]], creyador d'un partiu imachinario dito *Izquierda Depresiva Aragonesa* y candidato en a lista a o [[Senau espanyol]] por [[Ezquierda Unida d'Aragón|Ezquierda Unida]], en zaguerías estió [[deputau]] electo por [[Chunta Aragonesista]] en as Corz entre [[1999]] y [[2000]] y en o [[Congreso d'os Deputaus]] os anyos [[2000]] y [[2004]] (por dos lechislaturas seguitas) dica l'anyo [[2008]], en que se chubiló. En a etapa en [[Madrit]] destacó aintro d'o [[grupo mixto]], como l'unico representant de l'aragonesismo, por o suyo estilo radicalment oposato a lo d'a resta de congresistas: mientres o debate sobre a invasión d'[[Iraq]] recitó un [[poema]] d'o suyo chirmán Miguel; en una atro debate respondió a os deputaus d'o [[Partido Popular|PP]] que le feban a mofla con un «*¡A la mierda!*» u insultando-los; tamién participó activament en o debate sobre o [[Estatuto d'Autonomía d'Aragón de 1982|Estatuto d'Autonomía d'Aragón]], en a comisión d'investigación de l'[[11-M]] y, en zaguerías, anunció a suya retirata mientres a intervención en o debate sobre o estau d'a nación de [[2007]]. Mientres a suya trachectoria como deputau s'oposó a o [[trescole]] de l'[[Ebro]], votó en contra d'a Lei de Partius y en favor d'a [[Constitución europea]], defendeba a co-oficialidat d'as luengas d'Aragón y o *software libre* y parlaba d'[[Espanya]] como «una gran [[federación]]». En recullir o premio de l'[[Asociación de Periodistas Parlamentarios]], compartiu con [[Agustí Cerdà]], Labordeta se despidió con una [[ixota aragonesa]].

===Retiro===
En retirar-se d'a política «por cansancio ideyolochico», ocasionalment residiba en [[Altafulla]], escribió a novela *Memorias de un beduino en el Congreso de los Diputados* ([[2009]]), actuó en a [[Expo 2008|Expo de Zaragoza]] y en [[2006]] se le diagnosticó un [[cáncer]] de [[prostata]], que le levó a la muerte en [[2010]].

O [[Rolde de Estudios Aragoneses]] ha reeditato el *Cantar i callar* de [[1968]], encara inedito en [[CD]], con ocasión d'a publicación d'o libro colectivo *José Antonio Labordeta: creación, compromiso, memoria* (con mas de seixanta colaboracions sobre a fegura y a trachectoria de l'homenacheato), presentato o [[26 de noviembre]] en una fiesta en o [[Teatro Prencipal de Zaragoza]].

==Muerte==

Murió en a maitinada d'o 19 de setiembre de 2010, en l'[[Hospital Universitario Miguel Servet de Zaragoza|Hospital Miguel Servet]] de [[Zaragoza]], a la edat de 75 anyos, debito a o [[cáncer de prostata]] que se l'heba diagnosticato en l'anyo 2006, y que le obligó a permaneixer en casa os zaguers meses d'a suya vida.

O zaguer acto publico que protagonizó se produció o día 6 de setiembre de 2010, cuan os ministros d'Esfensa, [[Carme Chacón]], y Educación, [[Ángel Gabilondo]], le entregoron en a suya casa a Gran Cruz d'a [[Orden d'Alifonso X o Sabio]]; un reconoiximiento que o Gubierno le concedió por a su sabiduría, a suya pasión, as suyas conviccions y a suya esfensa d'a libertat y o pueblo, motivos por los que tamién l'atorgó a [[Medalla a o Merito en o Treballo|medalla a o Treballo]].

En as calendatas posteriors a la suya muerte bi habioron numerosos actos en remeranza a Labordeta en toda a cheografía aragonesa. Mas de 20.000 aragoneses o primer día y de 40.000 en total, dioron o zaguer adios a o cantautor en o veilatorio que s'instaló en o [[Palacio de l'Alchafaría]], vesitato amás por diversas personalidaz d'a politica y a cultura aragonesa y espanyola como Joan Manuel Serrat, Manuel Pizarro, Gaspar Llamazares, Carmen París, José Luis Borau u Miguel Ángel Berna entre muitos atros. O president d'Aragón, Marcelino Iglesias colocó a [[Medalla d'Aragón]] a títol postumo sobre l'atabul cubierto con a [[bandera d'Aragón|cuatribarrata]].

Manimenos no estioron menos emotivos os homenaches populars convocatos en diferents puestos d'Aragón. En a plaza Sant Felipe de Zaragoza, 2.000 personas se reunioron de nueiz ta cantar toz chuntos o "[[Canto a la libertad]]", una d'as cancions mas conoixitas y simbolicas de Labordeta Feito que se repitió tamién en rematar o veilatorio en l'Alchafaría, a on que a multitut demandaba a oficialidat d'a canción como [[himno d'Aragón|himno nacional d'Aragón]]. En atras ciudaz como Uesca y Teruel tamién se facioron actos d'ista mena.

Entre os reconoiximientos d'as institucions dimpués d'a suya muerte cal destacar a nueva denominación d'o Parque Gran de Zaragoza, que dende alavez pasó a decir-se oficialment [[Parque Gran José Antonio Labordeta]]. y ye tamién se quiere dar ista denominación en o futuro a l'Auditorio. Tamién en atras ciudaz s'han feito homenaches parellans, asinas en [[Chaca]] l'Auditorio-Palacio de Congresos pasará a decir-se tamién "José Antonio Labordeta"

== Obra ==
=== Bibliografía ===
A producción [[Literatura|literaria]] de Labordeta ye a mayor de totas as suyas aficions por l'antigüitat y a constancia d'o ritmo de publicación; manimenos, puet estar que sía a suya faceta menos conoixita, a la que caldría adhibir os numerosos articlos en [[prensa]] u o poemario inedito debantdito.



===Discografìa===
A mayor parti d'a suya discografía fue replegata en l'anyo [[2004]] en *Cantar y no callar (1975-1995)*, una caixa de trece [[Disco compacto|compactos]] reeditatos por [[Dro]]: basicament, toz os discos editatos por [[Fonomusic]], con a notable ausencia d'o *Cantar i callar*, que encara ye inedito en CD.



===Filmografía===
A versant actoral de Labordeta ye amás tardana d'as suyas actividats: amás d'os papels protagonistas que apareixen a continación, Labordeta tamién treballó en [[1988]] como anfitrión d'o programa *En la cadiera* ta [[Televisión Espanyola|TVE]] en Aragón, por a on pasaron os cantautors mas importants d'o momento, amás d'as suyas incursions puntuals de contertulio en cuantos programas de debate u como [[actor]] convidato en series televisivas como *7 vidas*.



== Referencias ==


== Se veiga tamién ==
* [[:Categoría:Cancions de José Antonio Labordeta|José Antonio Labordeta]].

== Vinclos externos ==
*  [https://web.archive.org/web/20150924123702/http://www.enciclopedia-aragonesa.com/voz.asp?voz_id=7559&tipo_busqueda=1&nombre=LAbordeta&categoria_id=&subcategoria_id=&conImagenes= Dentrada en a GEA (Gran Enciclopedia Aragonesa)].
*  [http://www.bcn.es/apeu/ca/apeu_triacami_labordeta.html *BCN.es*] *Gent que tria el seu camí*
*  [http://www.10lineas.com/labordeta/ *10Líneas.com*] [[web]] sobre Labordeta
*  [http://www.congreso.es/portal/page/portal/Congreso/Congreso/Diputados/BusqForm?_piref73_1333155_73_1333154_1333154.next_page=/wc/fichaDiputado?idDiputado=276 *Congreso.es*] ficha de José Antonio Labordeta en o Congreso
*  [http://www.elmundo.es/encuentros/invitados/2001/02/89/ *ElMundo.es*] transcripción d'un [[chat]] con Labordeta
*  [http://www.elpais.com/todo-sobre/persona/Jose/antonio/Labordeta/Subias/2324/ *ElPaís.com*] ficha de José Antonio Labordeta
*  [http://www.elpais.com/articulo/ultima/Soy/cascarrabias/ironico/elpepiult/20080127elpepiult_2/Tes *El País] *Soy un cascarrabias irónico*
* ''LaCuerda'' acordes de bellas d'as suyas cancions
*  ''Labordeta.Chunta.com'' web d'a suya candidatura
*  ''Zaragozame.com'' blog poetico de Labordeta
* Fotos de l'homenache per Primo y Josean Melendo